Riekert Botha | Lees meer oor die egpaar
MEER OOR RIEKERT EN PIPPA
PA EN DOGTER BAL
DIE VERSKIL IS JESUS | CHRIS BOTHA
Pippa is die held van die Botha-gesin! Haar roeping is haar man en kinders en sy leef haar ten volle daarin uit.
Pippa is ook 'n gekwalifiseerde verpleegkundige. Sy het beide haar ouers en skoonouers versorg tot en met hul dood.
Sy is verantwoordelik vir die gladde bestuur van al Riekert se administrasie en besprekings. Haar wysheid en opregtheid is groot rykdom vir haar familie.
Wat min mense weet is dat Pippa verantwoordelik was vir die artikels onder Riekert en Pippa se naam in die LIG-tydskrif (wat maandeliks verskyn het). Sy is ook Riekert se grootste inspirasie om in Jesus se voetspore te wandel.
Pippa is die moederliefde vir hul drie kinders, Christiaan, Willem, en Katelyn.
Riekert Botha is die man op ons dorp wat bekend staan vir sy uitgesproke liefde en waardering vir sy vrou, sy kinders en sy ouers. Hy het 'n fyn waarneming en kan mense se waarde raaksien. Hy is nie huiwerig om hulle bewus te maak van hulle eie waarde deur hulle op te bou en te eer met sy woorde van waardering nie.
Van die boemelaars tot die hoogstaandes is geraak deur sy vriendelikheid, sy pret en sy respek vir hulle. Hierdie is 'n man wat deur intense emosie sy pad na Jesus gevind het en Hy is geseend met Jesus se wysheid en liefde vir alle mense. As hy praat, praat hy uit ondervinding. Hy deel uit sy lewe en sy stories is vol geeswaarheid en menslike emosie. Soos hy graag laat blyk, is hy nie volmaak nie, maar ek kan getuig dat hy opreg is.